Kevins Speisijs

Kevins Speisijs (; dzimis Kevins Speisijs Faulers (Kevin Spacey Fowler) ) ir amerikāņu aktieris, režisors, producents, scenārists.

Aktiera karjeru uzsāka 1980. gados kā skatuves aktieris, pēc tam sāka filmēties dažādās kinofilmās un TV filmās. Kritiķu atzinību guvis 1990. gadu sākumā. Par lomu filmā "Parastie aizdomās turamie" (1995) saņēma Amerikas Kinoakadēmijas balvu kā labākais otrā plāna aktieris. Savukārt par lomu filmā "Amerikāņu skaistums" (1999) saņēma Amerikas Kinoakadēmijas balvu kā labākais aktieris. Tāpat filmējies tādās filmās kā "Septiņi", "Losandželosa konfidenciāli", "Atmaksāt ar labu", "K-Pax" un "Supermens atgriežas". No 2013. līdz 2017. gadam filmējas seriālā "Kāršu nams".

 Biogrāfija 
Bērnībā Speisija vecāki bieži mainīja dzīvesvietu, līdz apmetās Kalifornijas dienvidos. Vidusskolā sācis tēlot skolas teātrī, kā arī ar uzstājies komēdijklubā. Pēc vidusskolas pabeigšanas iestājies Losandželosas Ielejas koledžā (Los Angeles Valley College), tomēr 1979. gadā pārcēlies uz Ņujorku, lai iestātos Ņujorkas Džuliārda mūzikas skolā. Pēc diviem gadiem debitējis profesionālā teātra izrādē — Viljama Šekspīra lugā Henry IV, Part 1. 1982. gadā piedalījies pirmajā Brodvejas iestudējumā — Henrika Ibsena Gengangere. Pēc tam piedalījies Deivida Reiba lugā Hurlyburly (1985) un Jūdžīna O'Nīla Long Day’s Journey into Night (1986). Tam sekoja lomas filmās Heartburn (1986) un Working Girl (1988).

1991. gadā Speisijs ieguva Tony balvu par lomu Nīla Saimona lugā Lost in Yonkers. Pēc panākumiem teātrī vairāk pievērsies darbam kino. Guvis atzinību par lomām tādās filmās kā Glengarry Glen Ross (1992), Swimming with Sharks (1994) un "Septiņi" (1995). Par lomu 1995. gada filmā "Parastie aizdomās turamie" saņēma Amerikas Kinoakadēmijas balvu kā labākais otrā plāna aktieris. Pēc lomas 1997. gada filmā "Losandželosa konfidenciāli" Speisijs 1998. gadā atgriezās teātrī un saņēma vairākus apbalvojumus par tēlojumu O'Nīla lugā The Iceman Cometh. 1999. gadā par lomu filmā "Amerikāņu skaistums" saņēma Amerikas Kinoakadēmijas balvu kā labākais aktieris galvenajā lomā.

21. gadsimta sākumā piedalījās filmās "Atmaksāt ar labu" (2000) un The Shipping News (2001). 2003. gadā kļuva par Londonas Old Vic teātra māksliniecisko režisoru, kļūdams par pirmo amerikāni, kas ieņēmis šo amatu. Tēlojis arī vairākos tā iestudējumos, piemēram, Šekspīra Richard II (2005) un Richard III (2011). 2004. gadā uzņēmis filmu Beyond the Sea, kurā arī filmējies. Pēc tam piedalījies O'Nīla lugas iestudējumā A Moon for the Misbegotten. 2008. gadā tēlojis filmā 21. Vēlāk tēlojis tādās filmās kā Recount (2008), "Vīri, kas skatās uz kazām" (The Men Who Stare at Goats, 2009), "Kazino Džeks" (Casino Jack, 2010), Father of Invention (2010), "Neciešamie bosi" (2011), "Riska robeža" (2011).

No 2013. līdz 2017. gadam atveidoja Frenka Andervuda lomu Netflix seriālā "Kāršu nams". Par Andervuda lomu 2015. gadā saņēmis Zelta globusa balvu kā labākais aktieris televīzijas drāmas seriālā.

2017. gadā Speisijam izvirzīja vairākas apsūdzības par seksuāla rakstura pārkāpumiem. Pēc šiem apgalvojumiem Netflix pārtrauca attiecības ar Speisiju, izslēdzot viņu no pēdējās seriāla "Kāršu nams" sezonas. Viņa jau pabeigtā Ž. Pola Getija loma Ridlija Skota filmā "Visa pasaules nauda" (2017) tika pārfilmēta ar Kristoferu Plameru. Speisijs noraidīja visas  apsūdzības. 2022. gada tiesas prāvā Ņujorkā atzina, ka viņš nav vainīgs. Arī 2023. gadā Londonā citā apsūdzības lietā par seksuālu vardarbību zvērināto tiesa viņu attaisnoja.

 Filmogrāfija 
GadsNosaukumsPiezīmes1986"Mieles" (Heartburn)1988Working GirlRocket Gibraltar1989See No Evil, Hear No EvilDad1990A Show of Force"Henrijs un Džūna" (Henry & June)1992Glengarry Glen RossConsenting Adults1994"Dzelzs Vils" (Iron Will)The Ref"Pelde ar haizivīm" (Swimming with Sharks)arī producents1995"Parastie aizdomās turamie" (The Usual Suspects)"Epidēmija" (Outbreak)"Septiņi" (Se7en)1996"Laiks nogalināt" (A Time to Kill)Albino Alligatortikai režisors1997"Losandželosa konfidenciāli" (L.A. Confidential)"Pusnakts labā un ļaunā dārzā" (Midnight in the Garden of Good and Evil)1998The NegotiatorHurlyburly"Kukaiņu dzīve" (A Bug's Life)balss1999"Amerikāņu skaistums" (American Beauty)The Big Kahunaarī producents2000"Parasts noziedznieks" (Ordinary Decent Criminal)arī producents"Atmaksāt ar labu" (Pay It Forward)2001"K-Pax" (K-PAX)The Shipping News2002"Ostins Pauerss un Zelta loceklis" (Austin Powers in Goldmember)epizodiska loma2003"Deivida Geila slepenā dzīve" (The Life of David Gale)"Lēlanda Savienotās Valstis" (The United States of Leland)arī producents2004Beyond the Seaarī režisors, producents un scenārists2005Edison2006"Supermens atgriežas" (Superman Returns)2007"Freds Klauss" (Fred Claus)2008"21" (21)arī producentsTelstar: The Joe Meek Story2009Moon"Psihoterapeits" (Shrink)"Vīri, kas skatās uz kazām" (The Men Who Stare at Goats)2010Father of Inventionarī producents"Kazino Džeks" (Casino Jack)2011"Riska robeža" (Margin Call)"Neciešamie bosi" (Horrible Bosses)Inseparablearī izpildproducents2012Envelopeīsfilma2014"Neciešamie bosi 2" (Horrible Bosses 2)2016"Elviss un Niksons" (Elvis & Nixon)"Deviņas dzīvības" (Nine Lives)2017"Aiz kraujas rudzu laukā" (Rebel in the Rye)"Zaļknābis pie stūres" (Baby Driver)2018"Miljardieru klubs" (Billionaire Boys Club)2022Once Upon a Time in Croatiadokumentālā filmaThe Man Who Drew God2023Controlbalss2024Peter Five Eight

 Atsauces 

 Ārējās saites 

Kategorija:1959. gadā dzimušie
Kategorija:Ņūdžersijā dzimušie
Kategorija:Amerikāņu kinoaktieri
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)
Kategorija:Tony balvas ieguvēji